Dan 29 a viz Here e krogas un emsavadeg pa roas urzh pennoù-bras an arme dar flodad alaman da vont da vrezeliñ, hep goulenn aotre ar gouarnamant. Didalvez e oa an urzh koulz lavarout, hag en dije gellet lakaat en arvar ar marchata a-zivout aozañ ar peoch. Bourhziad an div vag eus Wilhelmshaven a zispachas. Tro-dro da 1 000 martolod a voe harzet gant ar soudarded ha kaset da Giel, hag ar pezh a oa un emsavadeg lechel a ledanaas en Alamagn a-bezh. Martoloded all, soudarded ha micherourien a savas a-du gant an dispacherien, hag a grogas da zilenn « kuzulioù micherourien » enno soudarded ha martoloded, war skouer soviedoù Rusia. Ar galloud sivil ha soudardel a dapjont e meur a chêr. Dar 7 a viz Du e voe tizhet München, ha Loeiz III Bavaria a rankas techout kuit.